Villain (film, 1971)
Villain () je britanski kriminalistički film snimljen 1971. godine u režiji Michaela Turnera. Predstavlja adaptaciju romana The Burden of Proof Jamesa Barlowa. Protagonist, čiji lik tumači Richard Burton, je Vic Dakin, sadistički vođa bande londonskih pljačkaša koji održava bizarnu homoseksualnu vezu sa Wolfiejem, svojim potčinjenim (koga glumi Ian McShane). Radnja prikazuje kako Dakin i njegova banda nastoje osigurati zaštitu od policije ucjenjujući uticajnog homoseksualnog člana parlamenta (čiji lik tumači Donald Sinden), ali kako im je svejedno na tragu policijski inspektor (koga tumači Nigel Davenport).

Scenario za film su napisao britanski televizijski scenaristi Dick Clement i Ian La Frenais zajedno sa američkim glumcem Alom Lettierijem koji je, s obzirom na tazbinske veze, dobro poznavao mafijaški milje u svom rodnom New Yorku. Kao inspiracija za naslovni lik je, pak, poslužio zloglasni londonski gangster Ronnie Kray, a lik njegovog zaštitnika je modeliran po Lordu Bothbyju. Burton je, pak, bio oduševljen filmom koji mu je dao priliku da tumači gangstera, odnosno snima akcijske scene. Villain se, kao i mnoga slična ostvarenja žanra u to vrijeme, isticao izuzetno eksplicitnim i brutalnim nasiljem, ali je bio još neobičniji zbog eksplicitnog prikaza homoseksualne veze između dvoje glavnih likova. Producenti su, na kraju, bojeći se cenzure, te scene izbacili iz svoje verzije. Villain je, međutim, svejedno neslavno propao na američkim kino-blagajnama, ali i kod tadašnjih kritičara, pri čemu se posebno isticalo Burtonovo slabo i neuvjerljivo vladanje cockney dijalektom. Iako su kritike u Britaniji bile nešto bolje, relativno je brzo pao u zaborav, ali i doprinio da se Burton više ne smatra vrhunskom filmskom zvijezdom.

Uloge
 Richard Burton ... Vic Dakin
 Ian McShane ... Wolfe Lissner
 Nigel Davenport ... Bob Matthews
 Fiona Lewis ... Venetia
 Joss Ackland ... Edgar Lowis
 T. P. McKenna ... Frank Fletcher
 Donald Sinden ... Gerald Draycott
 Cathleen Nesbitt ... Mrs Dakin
 Colin Welland ... Tom Binney
 Tony Selby ... Duncan
 Del Henney ... Webb
 John Hallam ... Terry
 James Cossins ... Brown
 Anthony Sagar ... Danny
 Clive Francis ... Vivian
 Elizabeth Knight ... Patti
 Shirley Cain ... Mrs Matthews

Izvori

Vanjske veze
 
 
 Villain at BFI Screenonline
 "Villain" at cinemaretro.com
 "Villain" at Cinedelica.com

Britanski filmovi
Kriminalistički filmovi
Gangsterski filmovi
Dramski filmovi
Pljačkaški filmovi
Filmovi sa LGBT tematikom